**Tájékoztató az adatszolgáltatás teljesítéshez szükséges technikai feltételekről**

Az MNB az ABAK adatszolgáltatást az adatszolgáltatók számára már jól ismert rendszereken (ERA, STEFI) keresztül kéri teljesíteni, melyből a beküldést követően összeállításra kerül az ESMA felé XML formátumban küldendő jelentés.

**Az ABAK adatszolgáltatás adattartalmát az MNB a tartalmi sajátosságok miatt két rendszeren keresztül kéri be:**

1. Az MNB nyilvántartásában még nem szereplő, törzsadat jellegű információkat (alapkezelőre, alapra és befektetési jegyre vonatkozó azonosító kódok) az ERA rendszeren keresztül kell bejelenteni (kivéve a 2021.12.31 vonatkozású jelentéstől az alap LEI kódja, amely a jelentéstáblába került). A bejelentésre szolgáló űrlapok a Törzsadat-bejelentés szolgáltatás Speciális adatok gyűjtőjében találhatóak (AIFM, AIF1, AIF2).

**Az első beküldést követően az űrlap beküldése csak valamilyen azonosító (pl**. CUSIP, SEDOL **kód) változása esetén kötelező. Az alap LEI kódját ezentúl nem kötelező (de a nyilvántartásunk teljességét segítendő nem tilos) az AIF1 törzsadat űrlapon szerepeltetni, azonban azt a korábban tapasztalt hiányos törzsadat adatok miatti adatminőség javítása érdekében az adatszolgáltatási tábla kötelező mezőjévé tette az MNB 2021.**

Az adminisztrációs terhek csökkentése érdekében, az ESMA felé elküldendő jelentésbe, az adatszolgáltató előzetes hozzájárulását követően, a jelentés vonatkozási időszakának utolsó napján érvényes törzsadatok kerülnek be az MNB nyilvántartásából (kivéve 2021.12.31 vonatkozást követően az alap LEI kódját az AIF1 jelentésben).

1. Az üzleti információk beküldése a STEFI rendszeren keresztül, a rendszeres nemzeti adatszolgáltatáshoz hasonló módon történik.

Az adatszolgáltató:

* az alternatív befektetési alapkezelőkre (ABAK) vonatkozó adatszolgáltatást az „AIFM” kódú jelentés,
* az alternatív befektetési alapokra (ABA) vonatkozó adatszolgáltatást az „AIF1” kódú jelentés **és a hozzá kapcsolódó xml formátumú kötelező melléklet**

beküldésével teljesíti.

Az AIF1 jelentéshez kapcsolódó kötelező mellékletben kell bemutatni az AIFMD 15. cikke (3) bekezdésének b) pontja szerint és az AIFMD 16. cikke (1) bekezdésének második albekezdése szerint elvégzett stressztesztek eredményeit.

A kötelező melléklet neve: ISIN kód\_vonatkozási idő vége <ééééhhnn>\_AIF1.xml

Az xml formátumú mellékletben csak alfanumerikus karakterek szerepeltethetőek. Erre vonatkozó minta az alábbi linken érhető el: [AbakMinta](http://felugyelet.mnb.hu/data/cms2425906/AbakMinta.xml)

Hangsúlyozzuk, hogy a jelentések tartalmának és gyakoriságának – a 231/2013 EU rendelet alapján történő - meghatározása az adatszolgáltató felelőssége, így ez eltér a rendszeres nemzeti adatszolgáltatásban alkalmazott gyakorlattól. Ezért a STEFI rendszeren keresztül küldendő két jelentés (AIFM, AIF1) eseti jelentésként került definiálásra.

Amennyiben az AIF1 és AIF2 űrlapok, valamint a STEFI AIF1 adatszolgáltatása esetén a külföldön engedélyezett alap, mint adatszolgáltató nem választható ki, annak alapadatait az AIFK – Külföldi alap nevű űrlapon (elérhetőség: ERA Egyéb adatszolgáltatás szolgáltatás, Eseti adatszolgáltatás gyűjtőmappa) szükséges bejelenteni.

A bejelentést követően legfeljebb 2-3 hetes átfutással az adatszolgáltató kiválaszthatóvá válik.

**A jelentések ellenőrzése**

1. A STEFI rendszerrel beküldés előtt

2. Befogadáskor a STEFI-n nem ellenőrzött szabályok, illetve a melléklet szerkezetének ellenőrzése

3. A küldemény összeállítása után a teljes adatszolgáltatás ellenőrzése az ESMA által biztosított xsd állomány felhasználásával

4. ESMA általi ellenőrzés

**Módosító jelentés** esetén: amennyiben a módosítás csak az üzleti információkat tartalmazó jelentést érinti, elegendő a jelentést beküldeni. Ha a módosítás a melléklettel kapcsolatos, akkor a jelentést és a mellékletet is szükséges beküldeni.

**Az adatszolgáltatás folyamata**:

1. A törzsadatokat - amennyiben szükséges – az üzleti információkat tartalmazó STEFI-s jelentések beküldése előtt kell aktualizálnia az adatszolgáltatónak.
2. A STEFI-n küldött AIFM illetve AIF1 jelentés beérkezése után a rendelkezésre álló törzsadatokból és az üzleti információkból összeállításra kerül az ESMA felé küldendő xml formátumú jelentés.

*Amennyiben jelen tájékoztatóval kapcsolatban* ***technikai jellegű kérdésük*** *merül fel, kérjük, hogy azokat elektronikus levélben az* [***adatszolgaltatas@mnb.hu***](mailto:adatszolgaltatas@mnb.hu) *címre,* ***tartalmi jellegű kérdéseiket*** *pedig az* [***adatszolgbefalap@mnb.hu***](mailto:adatszolgbefalap@mnb.hu)*címre szíveskedjenek megküldeni.*